Na posljednjim lokalnim izborima 2013. godine na Facebook-stranici Splitski đir objavljena je fotografija na kojoj je tada aktualni splitski gradonačelnik i kandidat na izborima Željko Kerum pronašao novu namjenu za pršut.



Zalijepio ga je na čelo, ne bi li se malo ohladio, dok se zabavljao uz harmonikaše koji su ga tijekom kampanje pratili u stopu. Nekima je to bilo simpatično, nekima odvratno, no nitko nije ostao ravnodušan.



Četiri godine kasnije, neke su njemu stvari, očigledno jasnije. Novo doba, nove tehnologije...



Željko Kerum opet se kandidirao za izbore, no ovoga puta otišao je korak dalje. Uz fino oblikovane i polijepljene plakate po gradu Splitu na svoje je čelo 'prikovao', ni manje, ni više, fetu pršuta.



Novo doba, nove tehnologije, a i marketing je otišao korak dalje...a valja biti ukorak s vremenom, zar ne?



Naravno, šala mala, nije riječ o nikakvom novom marketinškom dostignuću, netko je valjda iz svoje 'sendve' izvadio viška fetu pršuta, odmah su ga preplavile emocije, a plakat je bio blizu, pored Opće gimnazije u gradu, pa ga je, za dobra stara vremena, lijepo 'okitio' Kerumu posred glave.







